钦定古今图书集成/明伦汇编/氏族典/第421卷 > 《廖用贤尚友录》 > 尹直
## 钦定古今图书集成/明伦汇编/氏族典/第421卷 > 《廖用贤尚友录》 > 尹直

按《明外史尹直传》：“直字正言，泰和人。景泰五年进士，
改庶吉士，授编修。成化初，充经筵讲官，与修《英宗实
录》。既成，进侍读，擢侍讲学士。十一年，迁礼部右侍郎。
丁父忧，服除，起南京吏部右侍郎，改礼部左侍郎。久
之，召佐兵部。未几，改户部，入内阁。逾月，进兵部尚书，
加太子太保。孝宗立，台谏言直自为侍郎以至入阁”，
夤缘攀附，皆取中旨。帝于是薄其为人，令致仕。正德
中卒。谥《文和》。